Chema Yisrael

Chema Yisrael (Shema Israel pe Sh'ma Yisrael ; hebraeg : שְׁמַע יִשְׂרָאֵל "Selaou Israel") zo ur bedenn yuzev, tennet diwar un darn eus an Torah. Chema Yisrael eo an daou c'her kentañ eus an darn-se. Emañ ar bedenn (berraet alies e Chema) e-kreiz servij ar mintin hag hini an noz el lid yuzev.

Er werzenn gentañ emañ mennozh pennañ ar Yuzevegezh, an undoueegezh : "Selaou, Israel : An Aotrou, hon Doue, eo an Doue nemetañ" (שְׁמַע יִשְׂרָאֵל יְהוָה אֱלֹהֵינוּ יְהוָה אֶחָֽד Levr an Adlezenn 6:4). Hervez ar Yuzevien oberiant, ar Chema eo pedenn bouezusañ al lid hag e zibuniñ div wezh bemdez zo ur miztvah (ur redi relijiel). Kustum eur ivez da zibunañ anezhañ da ziwezhañ a-raok mervel hag alies e vez desket abred d'ar vugale da zibunañ a-raok mont da gousket.

Ar ger implijet evit Doue eo an tetragramm YHWH.

 Testenn ar Chema 
 Pedenn en hebraeg  Treuzlizherennadur  Testenn vrezhonekDiwar Ar Bibl e brezhoneg dindan renerezh Job Lec'hvien, 2018 שְׁמַע, יִשְׂרָאֵל: יְהוָה אֱלֹהֵינוּ, יְהוָה אֶחָד.  Chémâ, Israël, Ado-nay Elo-henou, Ado-naï Ehad'   Selaou, Israel ; An Aotrou, hon Doue, a zo Doue nemetañ.  Baroukh chem kebod malkhouto le'olam vaed  Ra vezo benniget anv E ren da viken וְאָהַבְתָּ, אֵת יְהוָה אֱלֹהֶיךָ, בְּכָל-לְבָבְךָוּבְכָל-נַפְשְׁךָ,וּבְכָל-מְאֹדֶךָ.ּ  Veahabta ett Ado-naï Elo-hekha, bekhol lebabekha,oubkhol nafchekha,oubkhol meodekha  Hag e kari an Aotrou, da Zoue, a holl galon,a holl ene,a holl nerzh וְהָיוּ הַדְּבָרִים הָאֵלֶּה,אֲשֶׁר אָנֹכִי מְצַוְּךָ הַיּוֹם--עַל-לְבָבֶךָ  Vehayou hadebarim ha'èlèacher Anokhi metsavekha hayom al lebabekha  Hag e vo an traoù-se a c'hourc'hemennan dit hiziv,war da galon. וְשִׁנַּנְתָּם לְבָנֶיךָ, וְדִבַּרְתָּ בָּם, בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ, וּבְשָׁכְבְּךָ וּבְקוּמֶךָ  Vechinantam lebanekha, vedibarta bam,bechibtekha bebethekha oublekhtekha baderekh, oubchokhbekha oubkoumekha  Hag o adlavari da'z mibien, hag e komzi anezhopa vi ez koazez en ti ha pa gerzhi war an hent, ha pa c'hourvezi, ha pa savi. וּקְשַׁרְתָּם לְאוֹת, עַל-יָדֶךָ; וְהָיוּ לְטֹטָפֹת, בֵּין עֵינֶיך  Oukchartam le'ot al yadekha,vehayou letotafot ben énekha  Hag o stagañ a ri en arouez war da zorn,hag e vezint e talgen etre da zaoulagad. וּכְתַבְתָּם עַל-מְזֻזוֹת בֵּיתֶךָ, וּבִשְׁעָרֶיך  Oukhtabtam al mezouzot bétekha oubicharekha  Hag o skrivañ a ri war bostoù da di ha war da zorojoù.

 Notennoù 

 Sellet ivez 
 Yuzevegezh

Rummad:Pedennoù yuzev